楊茜堯感恩鍾澍佳贈復出機會 林夏薇首演反派多床戲
2024年04月12日 09:28
東網電視
更多新聞短片
視后楊茜堯、林夏薇、導演鍾澍佳、監製關文深、無綫及邵氏電影高層樂易玲等,聯同一眾新劇《黑色月光》台前幕後昨晚(11日)齊齊出席劇集煞科宴,剛宣布離巢無綫的藝人蘇韻姿亦有出席。楊茜堯於台上感謝導演給她一個復出的好機會,透露接到對方邀請拍攝電話時很擔心如何能駕馭角色,鍾澎佳即反問她是否擔心是找她拍《新聞女王》?茜堯笑謂:「唔係呀!我都好期待呀,不過呢個仲驚,我驚我記唔到對白,哈哈!」她感謝一眾劇組對她的照顧。林夏薇則表示今次角色很有挑戰性,期望作品能帶給觀眾新鮮感。
茜堯受訪時表示對上一次拍劇剛好是2年前:「拍完《家族榮耀》就生BB,跟住2年後就拍《黑色月光》。(拍完再去生B?)唔好啦啩!哈哈!依家好Perfect啦,因為小朋友暫時對我嚟講都係好勞累,湊小朋友好攰㗎,所以我相信發生嘅機會微乎其微。」她笑言老公羅子溢也會幫手,不過他工作忙所以未必經常幫到手,她表示若遇啱心水劇本仍會拍劇,不過一定會預留時間湊小朋友。她指每次外出工作,囡囡都會叫她早點回家:「佢會話媽咪你唔好拍咁耐啦,叫爸爸去拍啦!(老公咪好心碎?)佢不知幾爽。」她覺得男士會比較外向,女士生了小朋友會更想留在家看着小朋友成長,她自己也很享受,早前亦趁家人有空檔,帶大女回鄉祭祖順道到處遊玩,笑言留家的2歲細仔並無不滿因可獨霸玩具:「佢哋會爭嘢玩,會互咬,有時仲會出爪,好頭痛。」她表示會跟小朋友講道理,老公必要時也會登場,又指囡囡比較怕爸爸:「心理學家話爸爸講一句好過媽媽講十句。」
另談到劇中各人也有親熱戲份,她指自己角色側重於復仇故不算多,笑指親熱戲全交給林夏薇發揮。林夏薇表示今次是自己首次演反派,加上角色沉重,結果令平日愛笑及正能量的她,感覺像去了另一個空間:「因為個角色比較缺愛、孤獨,返到屋企所有人都唔敢同我講嘢。」提到楊茜堯爆她劇中多親熱戲,她笑謂:「呢套劇我有好多第一次嘅嘗試,包括佢講嘅親熱戲,對我嚟講個尺度好大。(到你底線?)我覺得夠啦。」